1. Tumraping tiyang ingkang nuju wawrat, panggulawênthahing bayi sadèrèngipun lair, punika bôngsa Jawi pancèn sampun gadhah, tandhanipun: manawi wontên punapa-punapa biyung lajêng ngucap, jabang bayi (têgêsipun aja kagèt) awit manawi botên makatên, adat ingkang sampun anakipun asring tiru, katatalan-katatalanipun kathah sangêt, upaminipun: wontên tiyang anuju wawrat, sumêrêp tiyang guwing lajêng angèsi-èsi (anggêgujêng sapanunggilanipun) sarêng jabang bayi lair jêbul inggih guwing.